open-index/open-wikipedia-markdown huggingface dataset:
Gordon Fullerton

**Charles Gordon Fullerton**, nado en Rochester (Nova York) o 11 de outubro de 1936 e finado o 21 de agosto de 2013, foi un astronauta estadounidense que formou parte das misións STS-3 e STS-51-F.

## Traxectoria
Fullerton graduouse e foi máster en enxeñería mecánica polo Instituto de Tecnoloxía de California en 1957 e 1958 respectivamente. Entrou na Forza Aérea en xullo de 1958 e foi parte do equipo de soporte para as misións Apollo 14, Apollo 15, Apollo 16 e Apollo 17. Foi piloto durante a misión STS-3 en 1982 e comandante da STS-51-F en 1985, pasando un total de 15,95 días no espazo.

## Notas 
## Véxase tamén 
### Outros artigos 
*STS-3
*STS-51-F
Reinhard Furrer

**Reinhard Alfred Furrer**, nado en Woergl (Austria) o 25 de novembro de 1940 e finado o 19 de setembro de 1995, foi un astronauta alemán que formou parte da misión STS-61-A.

## Traxectoria
Furrer graduouse en física pola Universidade de Kiel e Berlín en 1969, obtendo o doutoramento en 1972.

Foi seleccionado como astronauta pola ESA 1981, participando na misión STS-61-A e pasando un total de 7,03 días no espazo. Faleceu o 19 de setembro de 1995 durante un accidente de aviación.

## Notas 
## Véxase tamén 
### Outros artigos 
*STS-61-A
Drugstore

**Drugstore** é unha banda inglesa de rock alternativo e dream pop baseada en Londres. Está liderada pola cantante, compositora e baixista brasileira Isabel Monteiro (nada o 9 de setembro de 1965 en São Paulo), que formou o grupo con Dave Hunter na guitarra e Mike Chylinski na batería.

O nome da banda foi collido da película de 1989 de Gus Van Sant *Drugstore Cowboy*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
La Veu de Mallorca

***La Veu de Mallorca*** foi o nome de varios periódicos semanais editados en Palma. A derradeira versión en papel desapareceu en 1931. En 2009 o título renaceu en formato dixital.
## Traxectoria 
### Primeira época 
O primeiro editouse entre o 3 de febreiro e o 28 de abril de 1900 por Joan Torrandell Escales, a imitación do modelo *La Veu de Catalunya*. Apoiaba a esquerda republicana federal e tiña como obxectivo defender a oficialidade do catalán, criticar o centralismo e o caciquismo e facer propostas políticas e económicas. Colaboraron Joan Alcover, Gabriel Alomar, Bartomeu Amengual, Rafael Ballester, Pere Càffaro, Miquel Costa i Llobera, Fèlix Escalas i Chamení, Joan Gay e Antoni Noguera, entre outros.

Tiña 4 páxinas e unha tiraxe duns 300 exemplares, redactábase en catalán con algún artigo en castelán. O director foi Francesc Muntaner Ordines, pero os directores efectivos foron Joan Estelrich i Artigues e Joan Pons i Marquès. O seu contido era máis literario que político e centrouse máis en cuestións culturais con influencia noucentista. Como colaboradores destacaron Antoni Maria Alcover, Joan Alcover, Gabriel Alomar, Guillem Colom, Miquel Costa i Llobera, Bartomeu Ferrà, Miquel Ferrà, Bartomeu Forteza, Guillem Forteza, Miquel Forteza, Antoni Pol, Joan Ramis de Ayreflor, Guillem Reynés ou Maria Antònia Salvà. Publicou traducións de autores estranxeiros, como Alphonse Daudet, Charles Dickens, Giacomo Leopardi e Alessandro Manzoni.

A circulación tiña entre 300 e 400 exemplares e tiña 8 páxinas. Desaparece tralo fracaso electoral do Centre Regionalista.

### Terceira época 
Volveu saír, nunha terceira época, como revista semanal desde o 17 de xaneiro ata o 19 de decembro de 1931. Publicáronse 53 números como órgano do Centre Autonomista de Mallorca e foi dirixido por Andreu Ferrer Ginard. Defendeu o republicanismo e a autonomía, pero non era anticlerical. Avogou por unha política catalá próxima á da Lliga Catalana. Colaboraron Guillem Colom, Joan Estelrich e Artigues, Miquel Ferrà, Salvador Galmés e Maria Antònia Salvà. Tamén reproduciu artigos de Francesc Cambó, Lluís Nicolau d'Olwer e Antoni Rovira i Virgili.

A tiraxe comprendía entre 600 e 300 exemplares e tiña 4 ou 8 páxinas.

### Cuarta época 
O 15 de decembro de 2009 reaparece como publicación dixital por iniciativa de Xarxa 2015, ligada á Obra Cultural Balear.

## Notas 
## Véxase tamén 
### Bibliografía 
* 

### Outros artigos 
* La Veu de Catalunya
* Lliga Regionalista

### Ligazóns externas 
* Twitter oficial de La Veu de Mallorca
José Manuel Lete del Río

**José Manuel Lete del Río**, nado en Valladolid en 1938 e finado na provincia de León o 16 de abril de 2007, foi un xurista e catedrático español.
## Traxectoria 
Licenciado en Dereito pola Universidade de Valladolid, doutorouse en 1965 coa tese *La responsabilidad de los órganos tutelares*, dirixida por Ignacio Serrano y Serrano. Foi profesor de Dereito Romano e Dereito Civil nesta Universidade, até que en 1973 foi nomeado profesor agregado numerario de Dereito Civil na Universidade de Santiago de Compostela. Tres anos despois acadou a cátedra de Dereito Civil.

Na USC foi Secretario Xeral da Universidade e Vicerreitor de Profesorado co primeiro equipo reitoral da democracia.

## Recoñecementos 
*Cruz da orde ao mérito militar con distintivo branco.

En 1991 foi nomeado membro honorario da Academia Galega de Xurisprudencia e Lexislación.

## Obras 
**Algunas consideraciones sobre la igualdad conyugal* (1976)
**Derecho de la persona* (1986)
**Derecho de obligaciones* (1988)
## Notas
## Véxase tamén 
### Ligazóns externas 
*Anuario de Derecho Civil de 2007
*Autores galegos na BUSC
Fengyun

miniatura|256px|Modelo dun FY-2.
**Fengyun** (en chinés tradicional: 風雲; en chinés simplificado: 风云; en pinyin: *Fēngyún*; en ), abreviadamente **FY**, é o nome dunha serie de satélites meteorolóxicos chineses. Existen dúas familias de satélites FY: a familia FY-1 e FY-3, satélites en órbita polar; e a formada polas series FY-2 e FY-4, situados en órbita xeoestacionaria.

## FY-1 
Os FY-1 eran satélites meteorolóxicos en órbita polar, a uns 900&nbsp;km de altura e cunha inclinación orbital duns 99º. Lanzáronse catro (FY-1A, FY-1B, FY-1C e FY-1D) entre 1988 e 2002, os dous primeiros (experimentais) mediante foguetes CZ-4 e os dous últimos mediante CZ-4B. O instrumento principal era un radiómetro que observaba en cinco bandas entre as lonxitudes de onda visibles e infravermellas próximas. Os satélites estabilizábanse nos tres eixos e transmitían os seus datos en banda X. As características dos satélites FY-1 variaban lixeiramente entre eles. Tiñan forma de caixa con masas entre 750 e 880&nbsp;kg. Alimentábanse mediante paneis solares que proporcionaban ata 800 W de potencia que eran almacenados en baterías de níquel-cadmio.  O control de actitude era exercido mediante unha combinación de propulsores de nitróxeno e volantes de inercia. O FY-1C foi destruído o 11 de xaneiro de 2007 durante a proba dun mísil antisatélite por parte da China, xerando unha nube de restos que segue en órbita.

## FY-2 
Os FY-2 eran satélites meteorolóxicos en órbita xeostacionaria, a uns 35.700&nbsp;km de altura. Lanzáronse oito entre entre 1997 e 2018, os dous primeiros mediante foguetes CZ-3 e os restantes mediante CZ-3A. Un primeiro satélite foi perdido durante a explosión do foguete lanzador en 1994 durante probas previas ao lanzamento. Os FY-2 estabilizábanse mediante xiro a unhas 100 r.p.m. e tiñan unha masa duns 600&nbsp;kg. Tiñan forma cilíndrica, cuns 2,1 m de diámetro e unha altura total de 4,5 m. O instrumento principal era un radiómetro de exploración con sensores para o visible e o infravermello, cunha resolución de 1,25&nbsp;km e 5,0&nbsp;km, respectivamente. Os satélites transmitían os seus datos en banda S e en UHF.

## FY-3 
Os FY-3 son os sucesores dos FY-1. Van equipados con sensores multiespectrais, tridimensionais e útiles en calquera clase de tempo meteorolóxico. Acadan unha resolución de 250 m e teñen unha masa de 2200&nbsp;kg. Lanzáronse catro, todos mediante foguetes CZ-4C, entre 2008 e 2017.

## FY-4 
Os FY-4 son os sucesores dos FY-2. A diferenza destes, estabilízanse nos tres eixos e están baseados no bus SAST-5000. Lanzáronse dous satélite deste modelo, en 2016 e 2021, mediante foguetes CZ-3B.

## Misións FY 
## Notas 
## Véxase tamén 
### Outros artigos 
*CZ-3
*CZ-3A
*CZ-3B
*CZ-4
*CZ-4B
Edelmiro Dios Vázquez

**Edelmiro Dios Vázquez**, nado en Pontevedra e finado no mesmo concello o 4 de setembro de 1936, foi un sindicalista e político galego.

## Traxectoria 
Ferreiro. Vicesecretario do PSOE de Pontevedra e presidente da Juventud Socialista local, militante da UGT e membro da dirección local do Socorro Vermello Internacional. Coa folga xeral revolucionaria de 1934 foi detido, pero foi posto en liberdade a finais de novembro. Co golpe de Estado do 18 de xullo de 1936 permaneceu oculto na zona de Paredes (Vilaboa) xunto a un compañeiro, pasando despois a Cobres; na noite do 3 de setembro, unha delación levou a que falanxistas e cívicos rodeasen a casa na que estaban agochados. Conducidos ao cuartel do Campo da Feira, foron salvaxemente torturados. A pesar de quedar á disposición do xuíz militar, o seu cadáver apareceu a mañá do 5 de setembro no cemiterio de Bora. En agosto de 1940 foi condenado polo Tribunal de Responsabilidades Políticas a 10 anos de desterro a 150 quilómetros de Pontevedra, 10 anos de inhabilitación absoluta e multa de 250 pesetas.

## Notas 
## Véxase tamén 
### Bibliografía 
*  

### Ligazóns externas 
*
Nikolett Gallusz

**Nikolett Gallusz**, nada en Budapest o 11 de setembro de 1974, é unha cantante e actriz húngara, membro do grupo musical Club 54.

## Traxectoria 
Filla dun pianista de jazz e dunha cantante, viviu no Canadá ata 1980 ao se divorciaren seus pais e volver coa nai a Hungría. Completou os estudos en institutos do Xapón e Australia. Licencouse na Facultade de Teatro e Ciencias Cinematográficas en 2001 e logo traballou no teatro, formando parte da compañía do Teatro Madách. Fíxose célebre en 2002 ao participar na versión húngara do anuncio de Media Markt, identificándose o lema da campaña, *Mert hülye azért nem vagyok* ("Porque non son parva"), con ela. En 2004  formou con Juhász Attila e Németh Gábor o grupo musical Club 54.

## Papeis teatrais 
* Tolstoi: *Anna Karenina*....Betsy
* John Kander - Fred Ebb - Bob Fosse: *Chicago*....Roxie Hart
* Bram Stoker: *Drakula*....Lucy
* Agatha Christie: *Az egérfogó*....Miss Casewell
* Agatha Christie: *A vád tanúja*....Christine Wohl
* Gerome Ragni - James Rado: *Hair*
* Molnár Ferenc: *Az ibolya*....Széll kisasszony
* Tim Rice - Andrew Lloyd Webber: *József és a színes szélesvásznú álomkabát*....Mesélő
* T. St. Eliot: *Macskák*....Lengelingéla 
* Ray Cooney - Michael Cooney: *Minden lében három kanál*
* Andrew Lloyd Webber: *Az Operaház fantomja*....Kórus tagja
* Mel Brooks - Thomas Meehan: *Producerek*....Ulla
* Jonathan Larson: *Rent*....Mimi Marquez
* Ben Elton: *Volt egyszer egy csapat*....Christine
* Leonard Bernstein: *West Side Story*
* Vizy Márton – Tóth Dávid Ágoston: *Én, József Attila*....Kozmutza Flóra
* Catherine Johnson - Judy Craymer: *MAMMA MIA!*...Donna Sheridan
* Andrew Lloyd Webber e  Tim Rice: *Jézus Krisztus szupersztár*... María Magdalena
* Andrew Lloyd Webbe: *Rocksuli*...Rosalie Mullins

## Filmes 
### Longametraxes 
* *Szinglik éjszakája* (2009)

### Telefilmes 
* *Rasputin* (1996)
* *Pasik* (2002)
* *Rendőrsztori* (2002)
* *Szeret, nem szeret* (2003)
* *Gáspár* (2004)
* *Bródy 60* (2006)

## Notas
Mungau Dain

**Mungau Dain**, nado en 1994 e finado o 5 de xaneiro de 2019, foi un actor de Vanuatu que protagonizou o filme de 2015 *Tanna*, coproducido entre Vanuatu e Australia. Dain, quen nunca antes actuara, actuou no filme a carón de Marie Wawa, e outros actores non profesionais. *Tanna*, que se basea nunha historia real sobre unha parella de Vanuatu da década de 1980 que cometeu suicidio despois de que as súas familias rexeitaran o seu matrimonio. O filme gañou o premio da Audiencia Pietro Barzisa na 72ª edición do Festival Internacional de Cinema de Venecia en 2015 e foi nomeado ó Óscar ó mellor filme en lingua non inglesa na 89ª edición dos premios no ano 2017.

## Notas
Ad Astra (filme)

***Ad Astra*** é un filme estadounidense de 2019 producido, coescrito e dirixido por James Gray. Está protagonizado por Brad Pitt, Tommy Lee Jones, Ruth Negga, Liv Tyler e Donald Sutherland, e conta a historia dun astronauta que vai a espazo na procura do seu pai perdido, cuxo experimento ameaza o Sistema Solar.

O proxecto foi anunciado a comezos de 2016, con Gray declarando que quería facer "a representación máis realista dunha viaxe espacial que xamais fose feita nun filme". Pitt asinou como protagonista en abril de 2017 e o resto do elenco uniuse a finais dese ano. A rodaxe comezou nos Ánxeles no mes de agosto, durando até outubro.

*Ad Astra* estreouse no Festival Internacional de Cinema de Venecia o 29 de agosto de 2019, e nos cinemas dos Estados Unidos o 20 de setembro de 2019 a través de 20th Century Fox. Recibiu valoracións postivas por parte da crítica, que eloxiou a interpretación de Pitt e os efectos visuais, recadando 133 millóns en todo o mundo sobre un orzamento de 80–100 millóns de dólares. Na 92ª edición dos Óscar, o filme foi nomeado ó mellor son.

## Personaxes 
* Brad Pitt como Roy McBride
* Tommy Lee Jones como H. Clifford McBride
* Ruth Negga como Helen Lantos
* Liv Tyler como Eve
* Donald Sutherland como Coronel Thomas Pruitt
* John Ortiz como Tenente Xeneral Rivas
* Greg Bryk como Chip Garnes
* Loren Dean como Donald Stanford
* Natasha Lyonne como Tanya Pincus
* John Finn como Brigadier Xeneral Stroud
* Kimberly Elise como Lorraine Deavers
* Sean Blakemore como Willie Levant
* Bobby Nish como Franklin Yoshida
* LisaGay Hamilton como Xeneral adxunto Amelia Vogel
* Donnie Keshawarz como Capitán Lawrence Tanner

## Notas 
## Véxase tamén 
### Ligazóns externas 
* 
* Ficha en Metacritic 
* Ficha en RottenTomatoes
Raimundo Rodríguez Neira

**Raimundo Rodríguez Neira**, nado na Coruña e finado en Marín o 14 de agosto de 1936, foi un xastre, músico e político galego.

## Traxectoria 
Músico que tocaba o bombardino na banda de música municipal de Pontevedra. Tras o golpe de Estado do 18 de xullo de 1936, o 13 de agosto dese ano Bruno Schweiger e mais un falanxista pontevedrés preséntáronse na rúa Don Filiberto buscándoo; como non se atopaba nesa casa, dirixíronse ao bar Capacho, onde residía. Raimundo negouse a subir ao coche e fuxiu, disparáronlle, pediu protección inutilmente a unha parella de gardas de asalto que facían garda en Correos. Tras ser detido e levado en coche, foi paseado na Cruz de Maceira (en San Tomé de Piñeiro, na estrada entre Marín e Moaña, case no límite administrativo entre os dous concellos), sitio habitual de actuación das patrullas represoras. O seu cadáver apareceu ao día seguinte en Marín cun tiro na caluga.

## Vida persoal 
Casou en Pontevedra con Aniceta Cabado en xaneiro de 1912.
## Notas 
## Véxase tamén 
### Bibliografía 
*  

### Ligazóns externas 
* 
*
The Purge: Election Year

***The Purge: Election Year*** é un filme estadounidense de 2016 escrito e dirixido por James DeMonaco e protagonizado por Frank Grillo, Elizabeth Mitchell e Mykelti Williamson. É a secuela do filme de 2014 *The Purge: Anarchy* e é o terceiro título da franquía *The Purge*. Jason Blum e Michael Bay son algúns dos produtores.

O filme estreouse o 1 de xullo de 2016, e recibiu valoracións diversas por parte da crítica. Recadou máis de 118 millóns de dólares en todo o mundo, converténdose no filme con maior recadación da seri antes de ser superado polo cuarto filme, *The First Purge*, en xullo de 2018.

## Personaxes 
* Frank Grillo como Leo Barnes
* Elizabeth Mitchell como Senador Charlene "Charlie" Roan
** Christy Coco como Charlie Roan de moza
* Mykelti Williamson como Joe Dixon
* Joseph Julian Soria como Marcos Dali
* Betty Gabriel como Laney Rucker
* Terry Serpico como Earl Danzinger
* Raymond J. Barry como Caleb Warrens
* Edwin Hodge como Dante Bishop
* Kyle Secor como Ministro Edwidge Owens
* Brittany Mirabilé como Kimmy
* Juani Feliz como amiga de Kimmy
* Kimberly Howe como amiga de Kimmy
* Ethan Phillips como Chief Couper 
* Cindy Robinson como Purge Announcement Voice
* Liza Colón-Zayas como Dawn
* David Aaron Baker como NFFA Press Secretary Tommy Roseland
* Christopher James Baker como Harmon James
* Roman Blat como Tío Sam
* Jamal Peters como Gang Leader with Dying Friend
* J. Jewels como Political Debater
* Matt Walton como Reporter #1
* Naheem Garcia como Angel Munoz 
* Jared Kemp como Rondo

## Notas 
## Véxase tamén 
### Ligazóns externas 
* 
* Ficha en BoxOfficeMojo
Bruno Schweiger

**José Bruno Schweiger Damboech**, nado en Múnic, foi un enxeñeiro e político alemán residente en Galicia.

## Traxectoria 
Vivía en Marín onde traballaba de enxeñeiro. Co seu irmán Juan eran contratistas de obras públicas. Tras o golpe de Estado do 18 de xullo de 1936 foi xefe da Centuria de Zapadores de Falange de Marín. Participou na represión dos republicanos da comarca de Pontevedra, sendo o xefe das brigadas de falanxistas que actúan en Marín, Cangas e Moaña. Participou nas execucións de Raimundo Rodríguez Neira e Carmen Pesqueira. A primeira falanxe de Zapadores de Marín incorporuse á fronte de Asturias en novembro de 1936 e en xaneiro de 1937 sumóuselle outra falanxe, quedando formada a 1ª Centuria de Zapadores de Falange Española Tradicionalista y de las JONS de Marín da que Bruno Schweiger foi o xefe. O 21 de febreiro de 1937 foi ferido gravemente, polo que se lle concedeu a "Medalla de Sufrimientos por la Patria" un ano despois. Logo de rematada a guerra foi vivir a Vigo.

## Vida persoal 
Casou con Bárbara Schaffer Meister, que finou en Lugo o 15 de xullo de 1941, e foi pai de Elisabeta e María Asunción Beatriz Schweiger.

## Notas 
## Véxase tamén 
### Ligazóns externas 
* 
* 
* Fotografía de Bruno Schweiger un  acto dos nacionais en Pontevedra
Deserto de Karakum

miniatura|300px|Vista satelital da rexión

O **deserto de Karakum**, tamén chamado **Karakum**, **Kara-Kum** ou **Gara Gum** (en ; en ) está situado en Asia Central, ocupando a maior parte de Turkmenistán (un 70% da súa superficie, uns 350 000&nbsp;km²).

O seu nome significa en lingua turcomá "area negra".

## Xeografía 
miniatura|250px|Vista do deserto de Karakum
miniatura|250px|Dromedarios no deserto

A súa extensión é duns 284&nbsp;900&nbsp;km², o que fai del o décimo deserto máis grande do mundo, e o máis importante de Turkmenistán e de toda a Asia Central.

O deserto esténdese desde a meseta Ustyurt ao norte, até o río Amu Daria ao leste, os montes Kopet-Dag ao sur, e o mar de Aral e case até o mar Caspio ao oeste.

Aínda que o mar de Aral Norte está a aumentar actualmente, o mar de Aral do Sur segue diminuíndo, ampliando así o tamaño do deserto.

Está formado en gran parte por grandes extensiós de arxila e dunas onduladas, e caracterízase pola formación de *takyrs*, que son grandes cuncas rodeadas de dunas.

En xeral o seu solo carece de vexetación, porén, as súas duras condicións climáticas permiten o crecemento de certas especies de arbustos esteparios do xénero *Haloxylon*, e algunhas variedades de plantas con flores desenvólvense en áreas limitadas da rexión, principalmente ao sueste.

No seu centro, preto da aldea de Darvaza, ábrese o chan do deserto formando unha depresión topográfica chamada "pozo de Darvaza", "porta do Inferno" ou "cráter de Darvaza". É un cráter no que xorde gas natural, que leva ardendo desde 1971, e é unha das principais atraccións turísticas do deserto, con centos de visitantes que alí chegan cada ano.

A poboación no deserto é escasa, cunha media de 2,5 hab./km². As precipitacións tamén son moi escasas, oscilando entre os 70 e os 150&nbsp;mm ao ano.

## Galería de imaxes 

Karakum Desert, Turkmenistan.jpg|Dunas no Karakum
Haloxylon ammodendron.jpg|*Haloxylon ammodendron*
MAKarakumAsteracea.jpg|Unha asterácea no Karakum
Darvasa gas crater panorama crop.jpg|Cráter de Darvaza
Stamps of Turkmenistan, 1994 - Dromedaries in Repetek Desert.jpg|Selo de correos de Turkmenistán, con dromedarios no deserto

## Notas 
## Véxase tamén 
### Outros artigos 
* Pozo de Darvaza

### Ligazóns externas 
*Fotos e datos do deserto de Karakum .
*TravelBlog Darvasa Craters: Entrance to Hell .
Haloxylon ammodendron

***Haloxylon ammodendron*** é unha planta anxiosperma da orde das cariofilales, familia das amarantáceas, que é a especie tipo do xénero *Haloxylon*.

## Características 
Alcanza un porte de entre o dun arbusto grande e dunha árbore pequena. A súa madeira é pesada e basta, e a súa codia é esponxosa e saturada de auga. As follas son tan pequenas que parece que carece delas, o que lle dá unha aparencia gris anódina. Porén, as pólas das árbores novs son verdes e flexíbeis. Produce pequenas flores amarelas.

## Distribución 
Habita nos desertos áridos salobres da Asia Central, especialmente no Turkmenistán, ao leste do mar Caspio, estendéndose até o deserto de Gobi, e hai exemplares diseminados nos desertos de Irán.

A especie está catalogada como en perigo de extinción.

Durante o ano 2008 a presión sobre esta especie incrementouse ao ser utilizada a súa madeira como combustíbel durante a crise de enerxía na Asia Central.

## Notas 
## Véxase tamén 
### Bibliografía 
* Flora of China Editorial Committee (2003): Flora of China (Ulmaceae through Basellaceae). **5**: 1–506. In C. Y. Wu, P. H. Raven & D. Y. Hong Fl. China. Science Press & Missouri Botanical Garden Press, Beijing & St. Louis.

### Outros artigos 
* *Haloxylon*
Amarantáceas

A das **amarantáceas** (*Amaranthaceae*) é unha famila de plantas anxiospermas da orde das cariofilales.

Comprende ao rededor de 160 xéneros cunhas 2 400 especies, a maioría delas son herbas ou subarbustos, pero inclúe tamén unhas poucas árbores e plantas rubideiras.

É unha familia amplamente estendida cuxo hábitat se encontra en rexións tropicais e subtropicais. A maior parte das especies son propias da África tropical e Norteamérica, pero algunhas son oriúndas das rexións temperadas.

Un gran número son populares plantas ornamentais de xardíns, en especial as especies de *Alternanthera*, *Amaranthus*, *Celosia* e *Iresine*.

Algúns dos seus membros máis coñecidos son especies dos xéneros *Amaranthus* e *Salsola*.

Moitas das especies son halófitas, é dicir, que prosperan en solos salinos.
Haloxylon

***Haloxylon*** é un xénero de plantas anxiospermas da orde das cariofilales e da familia das amarantáceas.

Comprende 25 especies descritas, propias de España, norte de África e Asia central e oriental (Mongolia e a China), pero destas, só 7 son acaceptadas actualmente.

## Taxonomía 
### Descrición 
O xénero foi descrito en 1851 polo botánico xermano-ruso Alexander von Bunge e publicado en *Botanical Journal of the Linnean Society* **75** (4): 366.

A especie tipo é *Haloxylon ammodendron* (C.A.Mey.) Bunge ex Fenzl.

### Etimoloxía 
O nome científico *Haloxylon* está formado polos elementos do latín científico *halo-* e *-xylon*, derivados das voces do grego antigo ἅλς *háls*, "sal" e ξύλον *xýlon*, "madeira". Literalmente: "as árbores do sal", que se refire tanto aos lugares de crecemento destas plantas, a miúdo salgados, así como á acumulación de sal nelas.

### Especies aceptadas 
A continuación relaciónase unha lista das especies do xénero *Haloxylon* aceptadas até xuño de 2014, ordenadas alfabeticamente e indicando para cada unha o nome binomial seguido do autor, abreviado segundo as convencións e usos habituais.

* *Haloxylon ammodendron* (C.A.Mey.) Bunge ex Fenzl	
* *Haloxylon griffithii* (Moq.) Boiss.	
* *Haloxylon negevensis* (Iljin & Zohary) Boulos
* *Haloxylon persicum* Bunge ex Boiss. & Buhse
* *Haloxylon salicornicum* (Moq.) Bunge ex Boiss
* *Haloxylon schmittianum* Pomel	
* *Haloxylon scoparium* Pomel
* *Haloxylon stocksii* (Boiss.) Benth. & Hook. f.	
* *Haloxylon tamariscifolium* (L.) Pau

## Características 
Son pequenas árbores ou arbustos con caules articulados, fráxiles, e follas opostas reducidas. As flores nacen en pólas curtas na parte inferior das pólas máis vellas, cun par de bractéolas máis ou menos membranosas, solitarias, nas axilas das brácteas. Segmentos do perianto membranosos, libres, con guedellas de pelos basais, desenvolvendo ás nos froitos.

## Notas
## Véxase tamén 
### Bibliografía 
* Haloxylon.
*, 1851: Ledeb. Fl. Ross. 3: 819.
TMPRSS2

A **protease transmembrana, serina 2** (**TMPRSS2**) é un enzima que en humanos está codificado polo xene *TMPRSS2* do cromosoma 21.

## Función 
Este xene codifica unha proteína que pertence á familia das serina proteases. A proteína codificada contén un dominio transmembrana de tipo II, un dominio receptor de clase A, un dominio receptor scavenger rico en cisteína e un dominio de protease. As serina proteases están implicadas en moitos procesos fisiolóxicos e patolóxicos. Este xene está regulado á alza por hormonas androxénicas nas células de cancro de próstata e regulado á baixa en tecidos de cancro de próstata independente de andróxenos. O dominio de protease desta proteína pénsase que é cortado e segregado no medio celular despois da súa autoclivaxe. A función biolóxica deste xene é descoñecida.

## Relación cos coronavirus 
Algúns coronavirus, por exemplo o SARS-CoV, causante da SARS, e o SARS-CoV-2, causante da COVID-19, son activados por TMPRSS2 e poderían ser inhibidos por inhibidores de TMPRSS2.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Blackpink

**Blackpink** (, estilizado en letras maiúsculas ou como **BLɅϽKPIИK**) é un grupo musical surcoreano. O grupo está formado por Jisoo, Jennie, Rosé e Lisa. Asinaron con YG Ent, de Yang Hyun-suk, e cos selos Interscope Records.

## Membros
* Jisoo () – vocalista
* Jennie () – rapeira, vocalista
* Rosé () – vocalista, bailarina
*Lisa () – bailarina, rapeira, vocalista

## Discografía 
* 2018: *Blackpink in Your Area*

**Álbums de estudio**
* *The Album* (2020)
* *Born Pink* (2022)

## Notas 
## Véxase tamén 
### Ligazóns externas 
*Páxina oficial
Paquita Salas

***Paquita Salas*** é unha serie española dirixida e guionizada por Javier Calvo e Javier Ambrossi. Está protagonizada por Brays Efe que interpreta a Paquita Salas. Trátase dunha serie cómica que se estreou a través da plataforma Flooxer (Atresmedia). Debido á boa aceptación que tivo a súa preestrea, a serie tamén se emitiu na canle Neox. Dende outubro de 2017, Netflix posúe os dereitos exclusivos da serie, desaparecendo de Flooxer.

A segunda tempada estreouse en Netflix o 29 de xuño de 2018, e a terceira estreouse o 28 de xuño de 2019. Non se descartou unha cuarta tempada, pero "haberá que agardar".

## Sinopse 
Paquita Salas era a mellor representante dos anos 90 e, aínda que agora todo cambiou, ela non. Cando Macarena García, a súa actriz máis coñecida, a abandona inesperadamente, o mundo de Paquita esborrállase. Xunto con Magüi (Belén Cuesta), a súa inseparábel asistenta, e Álex, un repartidor que acabará converténdose en parte da familia, Paquita lánzase desesperada ao descubrimento dun novo talento. Unha busca que a levará a atopar o seu oco na profesión e no mundo.

## Tempadas 
## Elenco 
## Premios e candidaturas 
### Premios Feroz 
## Notas 
## Véxase tamén 
### Ligazóns externas 
*
Julie & Julia

***Julie & Julia*** é un filme estadounidense de 2009 escrito e dirixido por Nora Ephron e protagonizado por Meryl Streep, Amy Adams, Stanley Tucci, e Chris Messina. O filme conta a vida da chef Julia Child, nos primeiros anos da súa carreira culinaria, e a de Julie Powell, quen aspira a cociñar as 524 receitas do libro de cociña de Child en 365 días, un desafío que describiu no seu blog e que a converteu nunha autora.

## Personaxes 
* Meryl Streep como Julia Child
* Amy Adams como Julie Powell
* Stanley Tucci como Paul Child
* Chris Messina como Eric Powell
* Linda Emond como Simone Beck ("Simca")
* Helen Carey como Louisette Bertholle
* Jane Lynch como Dorothy Dean Cousins
* Mary Lynn Rajskub como Sarah
* Joan Juliet Buck como Madame Elisabeth Brassart de Le Cordon Bleu
* Amanda Hesser como ela mesma
* Deborah Rush como Avis DeVoto
* Vanessa Ferlito como Cassie
* Casey Wilson como Regina
* Jillian Bach como Annabelle
* Frances Sternhagen como Irma Rombauer
* Françoise Lebrun como The Baker's Mother
* Mary Kay Place como voz da nai de Julie
* Erin Dilly como Judith Jones

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Faustino Gama Casalderrey

**Faustino Gama Casalderrey**, nado en Lérez (Pontevedra) cara a 1909 e finado na mesma cidade o 29 de decembro de 1936, foi un político galego.

## Traxectoria 
Fillo de Faustino Gama. Foi un dinamizador político e un divulgador do marxismo entre a clase obreira pontevedresa dos anos trinta. Como o seu irmán Alejandro era militante do Partido Comunista de España e directivo da Federación Cultural Deportiva Obrera de España (FCDOE) en Pontevedra. Con Alejandro e Manuel Calvo tomaron parte nas milicias formadas no goberno civil e no concello ante o inminente levantamento militar.

Logo do golpe de Estado do 18 de xullo de 1936 permaneceu fuxido, primeiro polos montes de Lérez e Verducido e despois en diferentes escondedoiros. A presión policial sobre a familia da súa moza, Estrella Portela, que vivía en Salcedo, fixo que volvese cara a Lérez e se presentase o 28 de decembro ao médico Enrique Ballina e ao cura Leandro del Río Carnota, para que o acompañasen a entregarse ás autoridades. Ao día seguinte foi fusilado "por incurso en los bandos vigentes".

## Notas 
## Véxase tamén 
### Bibliografía 
*  
### Ligazóns externas 
*
Sotira

O topónimo grego **Sotira** (, "Salvador") pode referirse a:

;En Grecia:
***Sotira**, vila do concello de Edessa, na prefectura de Pella;
***Sotira**, vila no concello de Trikala;
***Sotira** foi tamén un asentamento no lugar da actual Karditsa, durante a ocupación de Tesalia polo Imperio Otomán.

;En Chipre:
***Sotira**, vila no distrito de Famagusta;
***Sotira**, vila no distrito de Limasol.
Antonio Conte

**Antonio Conte**, nado en Lecce o 31 de xullo de 1969, é un exfutbolista e actual adestrador italiano. Xogaba de centrocampista defensivo e foi internacional coa selección italiana. Dende xuño de 2024 adestra o Napoli, da Serie A. 

## Palmarés 
### Xogador 
**Juventus**
* **Serie A (5):** 1994/95, 1996/97, 1997/98, 2001/02, 2002/03.
* **Coppa Italia (1):** 1994/5.
* **Supercoppa Italiana (4):** 1995, 1997, 2002, 2003.
* **Liga de Campións (1):** 1995/96.
* **Copa da UEFA (1):** 1992/93.
* **Copa Intertoto (1):** 1999.

### Adestrador 
**Bari**
***Serie B (1):** 2008/09.

**Juventus**
* **Serie A (3):** 2011/12, 2012/13, 2013/14.
* **Supercoppa Italiana (2):** 2012, 2013.

**Chelsea**
* **Premier League (1):** 2016/17.
* **FA Cup (1):** 2017/18.

**Inter de Milán**
* **Serie A (1):** 2020/21.
Napoli

* **Serie A (1):** 2024/25.

## Notas 
## Véxase tamén 
### Ligazóns externas 
* Sitio web oficial
José María de Frutos Isabel

**José María de Frutos Isabel**, nado en Mozoncillo (provincia de Segovia) o 13 de decembro de 1927 e finado en Santiago de Compostela o 15 de novembro de 2019, foi un xurista e profesor universitario español.

## Traxectoria 
En marzo de 1945 trasladouse a Santiago de Compostela coma funcionario da Administración do Estado. En 1959 doutorouse pola Universidade de Santiago de Compostela coa tese *La expropiación forzosa de interés social*, dirixida por Laureano López Rodó.

En 1963 foi nomeado profesor interino da Escola de Artes Aplicadas e Oficios Artísticos de Santiago de Compostela. Foi profesor titular do Departamento de Dereito Público e Teoría do Estado, na área de Dereito Administrativo da Universidade de Santiago de Compostela, até a súa xubilación.

En febreiro de 1954 casou con Consuelo Martínez Roig, con quen tivo oito fillos e fillas: José María, Manuel, Ramón, María Consuelo, Gracia María, Elena, Ana María e Santiago.

## Recoñecementos 
Condecorado coa Cruz de San Raimundo de Peñafort.

## Notas
Ópera seria

***Ópera seria*** (plural: *opere serie*) é un termo musical italiano referido ao estilo nobre e *serio* da ópera italiana que predominou en Europa entre principios do século XVII até o inicio do século XIX, destacando os anos entre 1710 e 1770. A súa orixe atópase no dramma per música do período barroco, enfocado inicialmente á realeza e aristocracia da época. Os temas céntranse na mitoloxía grega ou romana, cunha estrutura en tres partes (A-B-A) baseada na aria da capo barroca, e incluíndo unha abertura e varias arias, recitativos e coros. O rival popular da *ópera seria* era a *ópera buffa*, subxénero cómico que ten a súa orixe na commedia dell'arte.

A ópera seria italiana (sempre baseada en libretos en lingua italiana) foi producida non só en Italia, máis tamén por toda Europa e o resto do mundo. Entre os principáis centros operisticos europeos compre destacar as óperas de Varsovia (dende 1628), Múnic (fundada en 1653), Londres (creada en 1662), Viena (primeira representación: ''Il pomo d'oro'', 1668), Dresden (dende 1719), San Petersburgo (primeiras representacións en 1742) ou Madrid. Só Francia desenvolveu a súa propia tradición operística (tragédie en musique).

Entre os principáis compositores de ópera seria compre destacar a Alessandro Scarlatti, Georg Friedrich Händel, Nicola Porpora, Leonardo Vinci, Johann Adolph Hasse, e na segunda metade do século XVIII Christoph Willibald Gluck, Niccolò Jommelli, Josef Mysliveček, Tommaso Traetta e Wolfgang Amadeus Mozart. O máis famoso libretista foi Pietro Metastasio, destacando ademais Apostolo Zeno, Ranieri de' Calzabigi e Lorenzo da Ponte.[miniatura|Caricatura dunha representación do *[Flavio* de Handel, incluíndo tres dos máis coñecidos cantantes de *opera seria* do momento: Senesino á esquerda, a soprano Francesca Cuzzoni no centro, e o castrato Gaetano Berenstadt á dereita.|centro]]

## Notas 
## Véxase tamén 
### Outros artigos 
* Lista de xéneros operísticos
* Lista das óperas máis importantes
Yolanda Ramos

**Yolanda Ramos**, nada en Barcelona o 4 de setembro de 1968, é unha actriz, guionista, humorista e presentadora de televisión catalá.

## Filmografía 
### Cinema 
### Televisión 
### Programas de televisión 
## Premios 
;Premios Goya

;Premios Feroz

## Notas 
## Véxase tamén
José Manuel Lorenzo Salgado

**José Manuel Lorenzo Salgado**, nado en Vigo o 2 de agosto de 1950, é un xurista e catedrático galego.
## Traxectoria 
Catedrático de Dereito Penal da Universidade de Santiago de Compostela, onde se titulou co Premio Extraordinario da Licenciatura e con Sobresaliente cum laude e Premio Extraordinario de Doutoramento. A súa tese foi dirixida por Agustín Fernández Albor.

Foi Director do Instituto de Criminoloxía da USC dende 1984 ata 1986, Director do Departamento de Dereito Público Especial entre 1986 e 1988, Decano da Facultade de Dereito (1988-1994) e Vicerreitor da Universidade de Santiago de Compostela (1994-1995).

## Obras 
* *Algunos aspectos de la relevancia de las drogas en el ordenamiento penal español.* Santiago de Compostela: Universidade, Facultade de Dereito, 1977
* *Las drogas en el ordenamiento penal español*. Bosch, 1978
## Notas
## Véxase tamén 
### Ligazóns externas 
* Autores galegos na BUSC
Love Wedding Repeat

***Love Wedding Repeat*** é un filme británico-italiano de 2020 escrito e dirixido por Dean Craig, no seu primeiro filme como director. É un remake do filme francés de 2012 *Plan de Table*, e está protagonizado por Sam Clafin, Olivia Munn e Eleanor Tomlinson. Estreouse o 10 de abril de 2020 a través de Netflix.

## Personaxes 
* Sam Claflin como Jack
* Olivia Munn como Dina 
* Eleanor Tomlinson como Hayley
* Joel Fry como Bryan
* Tim Key como Sidney
* Aisling Bea como Rebecca
* Jack Farthing como Marc
* Allan Mustafa como Chaz
* Freida Pinto como Amanda
* Paolo Mazzarelli como Vitelli
* Tiziano Caputo como Roberto

## Produción 
O filme foi anunciado en abril de 2019, con Sam Claflin, Olivia Munn, Freida Pinto e Eleanor Tomlinson no elenco. A rodaxe comezou en Roma o 6 de maio dese ano.

## Notas 
## Véxase tamén 
### Ligazóns externas 
*
Deliver Us from Evil (filme de 2014)

***Deliver Us from Evil*** é un filme estadounidense de 2014 dirixido por Scott Derrickson e producido por Jerry Bruckheimer. O filme baséase no libro de non ficción de 2001 *Beware the Night*, escrito por Ralph Sarchie e Lisa Collier Cool, e na súa campaña de promoción destacou que estaba "baseado en feitos reais". Está protagonizado por Eric Bana, Édgar Ramírez, Sean Harris, Olivia Munn e Joel McHale. Foi estreado o 2 de xullo de 2014 e recadou 87,9 millóns de dólares sobre un orzamento de 30 millóns.

## Personaxes 
* Eric Bana como Ralph Sarchie
* Édgar Ramírez como Mendoza
* Olivia Munn como Jen Sarchie
* Joel McHale como Butler
* Dorian Missick como Gordon
* Lulu Wilson como Christina Sarchie
* Mike Houston como Nadler
* Olivia Horton como Jane Crenna
* Rhona Fox como garda do zoolóxico
* Valentina Rendón como Claudia

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic 
* Ficha en AllMovie
O Muíño Vello

Como topónimo **O Muíño Vello** pode referirse a:

;En Galiza
***O Muíño Vello**, lugar da parroquia de San Fiz de Monfero, no concello de Monfero;
***O Muíño Vello**, lugar da parroquia de Palmeira, no concello de Ribeira.

## Véxase tamén
### Outros artigos
*
Muñís

Como topónimo **Muñís** pode referirse a:

;En Galiza
***Muñís**, parroquia do concello de Navia de Suarna;
****Muñís**, lugar de dita parroquia.
Os Muños

O topónimo **Os Muños** pode referirse a:

;En Galiza
***Os Muños**, lugar da parroquia de Figueiró, no concello de Tomiño;
***Os Muños**, lugar da parroquia de Forcadela, no concello de Tomiño.
Veliko Tarnovo

**Veliko Tarnovo** (en búlgaro, **Велико Търново**) é unha cidade búlgara e capital da provincia homónima. É coñecida porque foi a capital do Segundo Imperio Búlgaro entre 1185 e 1393.

Veliko Tarnovo002.JPG|
Крепостта Царевец.jpg|
Bulgaria Bulgaria-0893 - Trapezitsa (7433398084).jpg|
20140620 Veliko Tarnovo 010.jpg|
Constituent Assembly of Bulgaria.jpg|
Church of Saints Peter and Paul Veliko Tarnovo TB1.jpg|
G.k. Varusha - north, 5000 Veliko Tarnovo, Bulgaria - panoramio (6).jpg|
Veliko Tarnovo Gourko street 002.JPG|
Паметник на Васил Левски, град Велико Търново.jpg|

## Véxase tamén 
### Ligazóns externas 
*Páxina oficial de Veliko Tarnovo
Río Amu Daria

O río **Amu Daria**, (en taxico, Омударё ou дарёи Ому, *Omudaryo* ou *Daryoi Omu*; en persa آمودریا, *Âmudaryâ*; en uzbeko, *Amudaryo*, onde *darya* en persa antigo significa *mar* ou *gran río*), é un longo río de Asia Central, antigumente chamado **Pamir** e **Oxus**, polos gregos.

Nace na cordilleira do Pamir, serve de fronteira natural entre Afganistán, Tadjiikistán, Turkmenistán e Uzbekistán, e desemboca no mar de Aral; antigamente desembocaba no mar Caspio.

Ten un curso aproximado de 2 540&nbsp;km.

Recibe o nome da cidade de **Āmul**, actual Türkmenabat, pola cal flúe.

## Xeografía 
O Amu Daria nace na unión do río Vakhsh (786&nbsp;km) e o río Panj (1 125&nbsp;km).

A poboación local refírese ao río como Jayhoun (جيحون) cuxo nome se pensaba que derivaba de Gihon, o nome bíblico dun dos catro ríos do xardín do Edén ou paraíso. O río tamén foi coñecido por este nome pola maior parte dos escritores islámicos medievais.

O río é navegábel ao longo de 1450&nbsp;km, sendo a súa lonxitude total de 2 540&nbsp;km, e a súa conca de 534 739&nbsp;km².

Cada ano verte ao mar de Aral ao redor de 55&nbsp;km3 de auga, que ven das montañas do sur, onde a precipitación anual rolda os 1 000 mme. Incluso antes de comezar a irrigación masiva, a gran evaporación durante o verán impide que gran parte da súa auga alcance o mar.

## Historia 
Hai evidencias de que os glaciares do Pamir subministraban bastante auga ao río durante os séculos XIV e XIII a.C.

Os escritos históricos indican que en diversos períodos o río fluíu até o mar de Aral (polo sur), ao mar Caspio (polo leste) ou a ambos os dous. O último cambio de desembocadura documéntase no século XIII, cando se produce a conquista de Kunya-Urgench por parte dos mongois tras desviar o Amu Daria e propiciar así a inundación da cidade; antes o río discorría atravesando a conca do lago Sariqamish, formando rápidos e cataratas a través do leito actualmente seco do Uzboy, para desembocar nunha gran baía existente nese momento ao leste do Caspio.

## Galería de imaxes 

Amudaryamap.jpg|Mapa do curso do Amu Daria
Amu darya delta.jpg|Vista de satélite do antigo delta do Amu Daria (1994)
AMUDARIA2015-1.jpg|O río Amu Daria nas proximidades de Urganch
Corasmia 6.jpg|O río ao seu paso por Corasmia
Pumping water from Amu Darya (3892660090).jpg|Bombeando auga do río

## Notas 
## Véxase tamén 
### Outros artigos 
* Mar de Aral
* Tesouro do Oxus
* Bactriana
* Corasmia

### Ligazóns externas  
* The Course of the Oxus River .
Moedas da coroa austrohúngara

miniatura|Postal que reproduce a serie austríaca de moedas da **coroa austrohúngara**

As **moedas da coroa austrohúngara** son as cuñadas consonte o sistema monetario oficial do Imperio Austrohúngaro, desde 1892 (cando a coroa substituíu o florín ao se adoptar o padrón ouro) ata a disolución do imperio en 1918. A unidade monetaria era a coroa austrohúngara (alemán: *Krone*; húngaro: *korona*) que tiña o *heller* como divisionaria na parte austríaca e o *fillér* na parte húngara do imperio (ademais de *halier* en Eslovaquia e *haléř* en Chequia), todas elas equivalentes á centésima parte da coroa.

## Emisións austríacas 
miniatura|Postal que reproduce a serie húngara de moedas da **coroa austrohúngara**
As moedas da coroa austrohúngara correspondentes á parte austríaca cuñáronse en Viena a partir de 1892, coas denominacións de 1, 2, 10 e 20 heller, en metais non nobres; de 1, 2 e 5 coroas, en prata; e de 10, 20 e 100 coroas, en ouro. A forma utilizada para a súa impresión nas moedas foi a latina *corona*.  A moeda de 100 coroas segue a cuñarse hoxe en día con data inmobilizada de 1915 como moeda de investimento.

## Emisións húngaras 
Pola súa banda, as moedas da parte húngara cuñáronse na ceca de Körmöcbánya (actual Kremnica, en Eslovaquia), tamén a partir de 1892. Os valores son os mesmos, coa única excepción da denominación *fillér* para a moeda divisionaria e *korona* para a unidade.

## Notas 
## Véxase tamén 
### Outros artigos 
* Coroa (moeda)
* Coroa austrohúngara
*Billetes da coroa austrohúngara
* Imperio Austrohúngaro

### Bibliografía 
* Adamovszky István. (2006). *A koronarendszer 1892-1925*. Budapest (2006). ISBN 963-060-464-7
* Alfaro Asins, C. et al. (2009). *Diccionario de numismática*. Ministerio de Cultura. Madrid. ISBN 978-84-8181-405-7
* Books, L. L. C. (2010). *Currencies of Austria-Hungary: Austro-Hungarian Krone, Austro-Hungarian Gulden, Banknotes of the Austro-Hungarian Krone*. General Books LLC. ISBN 9781158262533
* Leányfalusi Károly, Nagy Ádám. (2006). *A korona-fillér pénzrendszer – Magyarország fém- és papírpénzei 1892-1925*. Magyar Éremgyűjtők Egyesülete. Budapest. ISBN 963-229-523-4
* Rádóczy Gyula, Tasnádi Géza (1992). *Magyar papírpénzek 1848-1992*. Danubius Kódex Kiadói Kft. ISBN 963-7434-11-9

### Ligazóns externas 
* Catálogo das moedas de coroa en prata de Austria
* Catálogo das moedas de coroa en ouro de Austria
O francotirador

***O francotirador*** (en ) é un filme estadounidense de 2014 dirixido por Clint Eastwood e escrito por Jason Hall. Baséase no libro de memorias *American Sniper: The Autobiography of the Most Lethal Sniper in U.S. Military History* (2012) de Chris Kyle, Scott McEwen e Jim DeFelice. O filme conta a vida de Kyle, quen se converteu no mellor tirador da historia militar dos Estados Unidos, con 255 asasinatos durante a guerra de Iraq, 160 dos cales foron oficialmente confirmados polo Departamento de Defensa dos Estados Unidos de América. Mentres que Kyle foi condecorado polos seus éxitos militares, as súas misións militares afectárono fortemente na súa vida persoal e familiar. O filme foi producido por Eastwood, Robert Lorenz, Andrew Lazar, Bradley Cooper e Peter Morgan. Está protagonizado por Cooper no papel de Kyle e Sienna Miller como a súa esposa Taya, xunto con Luke Grimes, Jake McDorman, Cory Hardrict, Kevin Lacz, Navid Negahban e Keir O'Donnell nos papeis secundarios.

Estreouse en galego o 22 de xullo de 2020 a través da TVG. Foi traducido ao galego por Manuel Arca Castro e a directora de dobraxe foi Charo Pena.

## Personaxes 
* Bradley Cooper como Chris Kyle
* Sienna Miller como Taya Kyle
* Luke Grimes como Marc Lee
* Jake McDorman como Ryan "Biggles" Job
* Cory Hardrict como "D" / Dandridge
* Kevin "Dauber" Lacz como el mesmo
* Navid Negahban como Sheikh Al-Obodi
* Keir O'Donnell como Jeff Kyle
* Kyle Gallner como Goat-Winston
* Sam Jaeger como Capitán Martens
* Sammy Sheik como Mustafa, un personaxe parcialmente baseado no francotirador iraquí Juba
* Mido Hamada como "The Butcher", un personaxe posiblemente baseado en Abu Deraa
* Eric Close como DIA Axente Snead
* Troy Vincent como Pastor
* Vincent Selhorst-Jones como veterano en Truck (Eddie Ray Routh)

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en Metacritic 
* Ficha en RottenTomatoes
Anna Castillo

**Anna Castillo Ferré**, nada en Barcelona o 9 de outubro de 1993, é unha actriz de cine, televisión e teatro catalá.

## Filmografía 
### Longametraxes 
### Televisión 
### Curtametraxes 
### Teatro 
### Videoclips 
## Premios e candidaturas 
[210px|miniatura|dereita|Castillo recibindo a Medalla do CEC á mellor actriz secundaria por *[Viaje al cuarto de una madre*.]]
;Premios Goya

;Medallas do Círculo de Escritores Cinematográficos

;Premios Feroz

;Premios Unión de Actores

;Premios José María Forqué

;Premios Gaudí

;Premios Fotogramas de Prata

;Premios Platino

;Blogos de oro

;Premios MiM

;Premios Zapping

O 18 de marzo de 2017 Anna Castillo recibiu o Premio de San Pancracio de Honor do Festival Solidario de Cine Español de Cáceres.

## Notas 
## Véxase tamén
Hiperrealismo

miniatura|*Chicken man* de Ron Mueck.
miniatura|*The Midpoint*, escultura hiperrealista de Carol Feuerman na Bienal de Venecia de 2017.

O **hiperrealismo** é un xénero dentro da pintura que trata de darlle ás imaxes o aspecto dunha fotografía. Aplícase tamén o termo ó movemento dado nos Estados Unidos e en Europa a finais dos anos sesenta e principios dos setenta. Considérase o hiperrealismo unha evolución do fotorrealismo estadounidense.
Existe tamén o hiperrealismo dentro da escultura, aínda que nese caso non se aplica a máxima de que as obras tiñan que parecerse á fotografía, senón que no caso da escultura teñen que parecerse á propia realidade.

Destacan dentro desta escola artística Richard Estes, Robert Bechtle ou Ralph Goings na pintura; Duane Hanson, Carole Feuerman ou Ron Mueck na escultura. En Galicia pintores como Manuel Quintana Martelo ou Baldomero Pestana poden relacionarse co movemento.
## Notas 
## Véxase tamén 
* Chuck Close
* John De Andrea
* Carole Feuerman
* Duane Hanson
* Antonio López
* Ron Mueck
The Most Hated Woman in America

***The Most Hated Woman in America*** é un filme estadounidense de 2017 dirixido por Tommy O'Haver e escrito por O'Haver e Irene Turner. Está protagonizado por Melissa Leo no papel de Madalyn Murray O'Hair.

O filme estreouse internacionalmente no festival South by Southwest o 14 de marzo de 2017, e a través de Netflix o 24 de marzo de 2017.

## Personaxes 
* Melissa Leo como Madalyn Murray O'Hair
* Josh Lucas como David Waters
* Michael Chernus como Jon Garth Murray
* Devin Freeman como Jon Garth Murray de adolescente
* Rory Cochrane como Gary Karr
* Vincent Kartheiser como William J. "Billy Boy" Murray
* Sally Kirkland como Lena Christina
* Adam Scott como Jack Ferguson
* Juno Temple como Robin Murray O'Hair
* Alex Frost como Danny Fry
* Brandon Mychal Smith como Roy Collier
* Peter Fonda como Reverendo Bob Harrington
* Ryan Cutrona como John Mays
* Anna Camp como Mrs. Lutz
* Andy Walken como William "Billy Boy" Murray de neno

## Véxase tamén 
### Ligazóns externas 
*